(3)

Ocjena slabosti, koje je ESRB utvrdio za Luksemburg, ukazuje na sljedeće: (a) cijena stambenih nekretnina u Luksemburgu su već neko vrijeme u stalnom porastu. Cijene su trenutno na dosad neviđenoj visokoj razini te i dalje rastu kako u odnosu na dohodak tako i u odnosu na najam. Strukturna neravnoteža između velike potražnje na tržištu stambenih nekretnina, potaknuta, između ostalog, demografskim čimbenicima i politikom poticaja, zajedno s ograničenjima potražnje u odnosu na dostupnost stanovanja podržavaju ova kretanja cijena; (b) povećanje cijena stambenih nekretnina može uzajamno djelovati sa slabostima povezanim sa zaduženošću kućanstava i dovesti do daljnjeg povećanja ukupne zaduženosti u dijelu ugroženih kućanstava Hipotekarno kreditiranje ubrzano raste tijekom posljednjih godina, a razina hipotekarnog duga je visoka u odnosu na raspoloživi dohodak luksemburških kućanstava. Nadalje, kućanstva imaju određenu izloženost na kamatni rizik budući da hipotekarni krediti obično imaju promjenjivu kamatnu stopu. U prosjeku, omjer vrijednosti kredita i omjer otplate duga prema dohotku u Luksemburgu su umjereni i mogu djelovati kao olakotni čimbenici u odnosu na gubitke u financijskom sustavu, ako se pojave slabosti. Međutim, raspodjela ovih omjera za nove i postojeće hipotekarne kredite ukazuje na to da postoji značajni udio hipotekarnih dužnika s visokih zaduženjima i visokim troškovima otplate duga u odnosu na dohodak; (c) slabosti u sektoru kućanstava povezani s već povišenim i snažno rastućim cijenama nekretnina, izlažu realno gospodarstvo u Luksemburgu rizicima za financijsku stabilnost. U slučaju gospodarskog ili financijskog šoka - kao što su povećana nezaposlenost i/ili pad rasta dohotka ili cijena nekretnina - visoko zadužena kućanstva mogu imati osobite poteškoće u otplati svojih dugova te broj neispunjavanja obveza po hipotekarnim kreditima može se povećati dovodeći do izravnih kreditnih gubitaka za banke, posebno u slučaju pada cijena stambenih nekretnina. Nadalje, ako se ostvari nepovoljan scenarij za gospodarstvo, povezani negativni učinci na dohodak kućanstva i bogatstvo mogu pojačati početni šok koji dalje jača negativne izravne i neizravne učinke na financijsku stabilnost (npr. ako kućanstva trebaju smanjiti potrošnju da bi otplaćivala hipotekarne kredite). Ovaj problem može postati izraženiji ako se u Luksemburgu nastavi trend povećavanja stambenog kreditiranja. Potrebno je primijetiti da luksemburška kućanstva također imaju visoku razinu financijske imovine, koja je međutim u padu u odnosu na dug, a što može djelovati kao olakotna okolnost u slučaju šoka ako se kućanstva žele i mogu služiti tim izvorima bogatstva; (d) ESRB prima na znanje mjere koje su provela tijela u Luksemburgu u odnosu na stambene nekretnine. Dosad provedene mjere su bile usmjerene na povećanje otpornosti bankovnog sustava, povećavajući pondere rizika hipotekarnih kredita s visokim omjerima vrijednosti kredita i primjenom zaštitnih slojeva kapitala na cjelokupni bankovni sustav i na sistemski važne institucije. Banke u Luksemburgu su u prosjeku dobro kapitalizirane i imaju relativno niske izloženosti u odnosu na stambene nekretnine. Imajući u vidu ove mjere politike, izravni rizici bankovnom sustavu povezani sa slabostima stambenih nekretnina čine se zasada ograničenim; (e) Osim provedbe makrobonitetnih mjera kojima se zahtijeva da banke imaju odgovarajuće unutarnje upravljanje i politike u odnosu na tržište hipotekarnih kredita, nisu provedene nikakve druge makrobonitetne mjere za smanjenje slabosti povezanih s mogućim negativnim međudjelovanjem između zaduženosti kućanstava i dinamike cijena stambenih nekretnina. Iz tog razloga, politike koje su provela luksemburška tijela možda nisu prikladne za razmatranje utvrđenih slabosti,